**Ministru kabineta noteikumu projekta “Noteikumi par mikrouzņēmumu nodokļa deklarāciju un tās aizpildīšanas kārtību” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2013.gada 6.novembra likums “Grozījumi Mikrouzņēmumu nodokļa likumā”.Saskaņā ar Ministru prezidenta 2012.gada 26.novembra rīkojuma Nr.555 (prot.Nr.65 27§) “Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu” 5.1.apakšpunktu, kas paredz Finanšu ministrijai izstrādāt un finanšu ministram sešu mēnešu laikā pēc likumprojekta “Grozījumi Mikrouzņēmumu nodokļa likumā” spēkā stāšanās noteiktā kārtībā iesniegt Ministru kabinetā noteikumu projektu par grozījumiem Ministru kabineta 2010.gada 31.augusta noteikumos Nr.819 “Noteikumi par mikrouzņēmumu nodokļa deklarāciju un tās aizpildīšanas kārtību” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2013.gada 6.novembrī pieņemto likumu “Grozījumi Mikrouzņēmumu nodokļa likumā”, ir noteikts jauns regulējums mikrouzņēmumu nodokļa likmes piemērošanai gadījumos, ja mikrouzņēmumu nodokļa maksātājam taksācijas perioda laikā, precizējot kādu no iepriekšējo taksācijas periodu mikrouzņēmumu nodokļa ceturkšņa deklarācijām vai iesniedzot mikrouzņēmumu nodokļa deklarāciju ar nokavējumu,tiek konstatēts, ka nav izpildīts kāds no likumā noteiktajiem ierobežojumiem, kas dod tiesības saglabāt mikrouzņēmumu nodokļa maksātāja statusu pēctaksācijas gadā. Ir noteikts minimālais mikrouzņēmumu nodokļa maksājums tiem mikrouzņēmumiem, kuriem taksācijas gadā nav bijis apgrozījums vai aprēķinātā mikrouzņēmumu nodokļa summa ir mazāka par 50 *euro*. Mikrouzņēmumu nodokļa likumā noteikti kritēriji, kad nodokļa maksātājam ir tiesības izvēlēties: nepiemērot20 procentu nodokļa papildlikmi, ja ir pārsniegts mikrouzņēmuma apgrozījuma ierobežojums, vai nepiemērot noteiktajai pamatlikmei papildus divus procenta punktus par katru papildus nodarbināto darbinieku, ja ir pārsniegts darbinieku skaita ierobežojums. Ministru kabineta 2010.gada 31.augusta noteikumos Nr.819 “Noteikumi par mikrouzņēmumu nodokļa deklarāciju un tās aizpildīšanas kārtību” nav noteikta kārtība, kādā aizpilda mikrouzņēmumu nodokļa deklarāciju gadījumos, kad ir piemērojama 20 procentu likme uz mikrouzņēmumu attiecināmai personālsabiedrības peļņas daļai gadījumos, kad precizē iepriekšējo taksācijas periodu deklarāciju, un deklarācijas aizpildīšana, kad maksājams minimālais 50 *euro* nodoklis, kā arī mikrouzņēmumu deklarācijas aizpildīšanas kārtība, ja mikrouzņēmums izmanto iespēju nemaksāt20 procentu papildlikmi gadījumos, kad pārsniegts mikrouzņēmuma apgrozījuma ierobežojums, vai izmanto iespēju nepiemērot papildus noteiktajai pamatlikmei divus procenta punktus par katru papildus nodarbināto darbinieku, ja ir pārsniegts darbinieku skaita ierobežojums.Tādējādi nepieciešami grozījumi mikrouzņēmumu nodokļa deklarācijas veidlapā un tās aizpildīšanas kārtībā.Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikts, ka grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Ņemot vērā, ka nepieciešamo grozījumu apjoms pārsniegtu pusi no spēkā esošo Ministru kabineta 2010.gada 31.augusta noteikumu Nr.819 “Noteikumi par mikrouzņēmumu nodokļa deklarāciju un tās aizpildīšanas kārtību” normu apjoma, sagatavots jauns Ministru kabineta noteikumu projekts “Noteikumi par mikrouzņēmumu nodokļa deklarāciju un tās aizpildīšanas kārtību”.Noteikumu projekta mērķis ir noteikt mikrouzņēmumu nodokļa deklarācijas aizpildīšanas kārtību:1) atbilstoši Mikrouzņēmumu nodokļa likuma 6.panta 2.1daļā vai 3.1daļā noteiktajam gadījumos, kad netiek piemērota papildlikme 20 procenti vai papildus pamatlikmei netiek piemēroti divi procenta punkti par katru papildus nodarbināto darbinieku, izdarot atzīmi deklarācijas veidlapā;2) ja mikrouzņēmums ir saņēmis personālsabiedrības peļņas daļu;3) atbilstoši Mikrouzņēmumu nodokļa likuma 6.panta septītajā daļā noteiktajam, tas ir gadījumā, kad mikrouzņēmumu nodokļa maksātāja statuss ir ticis saglabāts nepamatoti un to konstatē brīdī, kad tiek iesniegta mikrouzņēmumu nodokļa deklarācija ar kavējumu vai precizēta kāda no iepriekšējo taksācijas periodu deklarācijām.*Piemēri:** *Mikrouzņēmumu nodokļa maksātājs par 2011.gadu ir iesniedzis mikrouzņēmumu nodokļa deklarāciju par I ceturksni ar apgrozījumu 10 000 latu, par II ceturksni – 25 000 latu, par III ceturksni – 15 000 latu, parIV ceturksni – 15 000 latu, kopā apgrozījums 2011.gadā bija 65 000 latu. Mikrouzņēmumu nodokļa maksātājs 2013.gada maijā precizē mikrouzņēmumu nodokļa deklarāciju par 2011.gada III ceturksni un precizētajā deklarācijā norāda, ka III ceturksnī apgrozījums ir 23 000 latu. Tādējādi mikrouzņēmumu nodokļa maksātāja apgrozījums 2011.gadā, kas tiek konstatēts 2013.gadā, bija 73 000 latu. Tādējādi mikrouzņēmumu nodokļa maksātāja statusu bija jāzaudē ar 2012.gadu. Tā kā neatbilstība apgrozījuma kritērijam ir konstatēta tikai 2013.gadā, mikrouzņēmumu nodokļa maksātāja statuss tiek zaudēts ar 2014.gadu, taču par periodu, kurā mikrouzņēmumu nodokļa maksātāja statuss ir nepamatoti saglabāts, ir jāprecizē mikrouzņēmumu nodokļa deklarācijas par 2012. un 2013.gadu, kurās apgrozījumam deviņu procentu likmes vietā jāpiemēro likme 20 procenti.*
* *Mikrouzņēmumu nodokļa maksātājs 2013.gada maijā precizē mikrouzņēmumu nodokļa deklarāciju par 2011.gada III ceturksni, precizētajā deklarācijā norādot, ka 2011.gada III ceturksnī darbinieku skaits bija septiņi nevis pieci, kā norādīts sākotnēji iesniegtajā mikrouzņēmumu nodokļa deklarācijā par 2011.gada III ceturksni. Tādējādi, ja mikrouzņēmumu nodokļa maksātājs sākotnēji 2011.gada III ceturkšņa deklarācijā būtu norādījis septiņus darbiniekus, tas ar 2012.gada 1.janvāri zaudētu mikrouzņēmumu nodokļa maksātāja statusu un maksātu nodokļus vispārējā kārtībā. Tā kā neatbilstība likumā noteiktajam kritērijam attiecībā uz darbinieku skaitu ir konstatēta tikai 2013.gadā, mikrouzņēmumu nodokļa maksātāja statuss tiek zaudēts ar 2014.gadu. Precizējot mikrouzņēmumu nodokļa deklarāciju par 2011.gada III ceturksni, deviņu procentu nodokļa likmei pieskaita divus procenta punktus par katru papildus nodarbināto darbinieku (2x2%, attiecīgi 13%), taču par periodu, kurā mikrouzņēmumu nodokļa maksātāja statuss ir nepamatoti saglabāts, ir jāprecizē deklarācijas par 2012. un 2013.gadu, kurās apgrozījumam deviņu procentu likmes vietā jāpiemēro likme 20 procenti.*

4) gadījumos, kad mikrouzņēmumam taksācijas gadā nav bijis apgrozījums vai aprēķinātā mikrouzņēmumu nodokļa summa ir mazāka par 50 *euro*.Papildināt mikrouzņēmumu nodokļa deklarācijas veidlapu ar vietām, kur izdara atzīmes, piemērojot attiecīgo Mikrouzņēmumu nodokļa likuma normu, kā arī precizēt deklarācijas rindu nosaukumus ar paskaidrojumiem.Ar Ministru kabineta noteikumu projekta spēkā stāšanos spēku zaudēs Ministru kabineta 2010.gada 31.augusta noteikumi Nr.819 “Noteikumi par mikrouzņēmumu nodokļa deklarāciju un tās aizpildīšanas kārtību” |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mikrouzņēmumu nodokļa maksātāji  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts aizstāj Ministru kabineta 2010.gada 31.augusta noteikumus Nr.819 „Noteikumi par mikrouzņēmumu nodokļa deklarāciju un tās aizpildīšanas kārtību”. Līdz ar to mikrouzņēmumu nodokļa deklarācijas aizpildīšana papildu administratīvo slogu nerada. Veikts izmaksu aprēķins, kas ir nepieciešams mikrouzņēmumu nodokļa deklarācijas aizpildīšanai. |
| 3. | Administratīvo izmaksu monetārs novērtējums | Informācijas sniegšanas pienākuma radītās izmaksas jeb administratīvās izmaksas (C) – 43379,86 *euro*C = (f x l) x (n x b)C = (2,89 x 0,116666667) x (32 165 x 4)C = 43379,86kur 2,89 – stundas samaksas likme mikrouzņēmuma darbiniekam, kura aprēķināta, izmantojot Valsts ieņēmumu dienesta rīcībā esošo informāciju par mikrouzņēmumu darbinieku vidējo darba samaksu 2013.gadā, pieņemot, ka vidēji mēnesī ir 21 astoņu stundu darba diena;0,116666667 – deklarācijas aizpildīšanai vidējais patērētais laiks (7 minūtes) izteikts kā daļskaitlis;32 165 – mikrouzņēmuma nodokļa maksātāju skaits uz 2014.gada 1.janvāri;4 – mikrouzņēmumu nodokļa deklarācijas sniegšanas skaits gadā. |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | **VID IS izmaiņu veikšanai nepieciešamais finansējums:**

|  |  |
| --- | --- |
|  VID informācijas sistēma | Izmaksas, *euro* |
| Nodokļu informācijas sistēma | 2 547 |
| Elektroniskās deklarēšanas sistēma | 3 639  |
| Datu noliktavas sistēma | 1 638 |
| Audita atbalsta informācijas sistēma | 2 651 |
| **Kopā** | **10 475** |

 |
| 7. Cita informācija | Noteikumu projekta realizācijai Valsts ieņēmumu dienesta informācijas sistēmās nepieciešamais finansējums **10 475** *euro* apmērā tiks rasts Valsts ieņēmumu dienestam piešķirtā 2014.gada budžeta ietvaros un papildus finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana”. Nepieciešamā finansējuma summā ir iekļauta nepieciešamo izmaiņu projektēšana un realizācija Nodokļu informācijas sistēmā, Elektroniskās deklarēšanas sistēmā un Datu noliktavas sistēmā |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību akta projekti | Projekts šo jomu neskar |
| 2. | Atbildīgā institūcija | Finanšu ministrija |
| 3. | Cita informācija | Nav |

Anotācijas V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar  |
| 3. | Cita informācija | Nav |
|  |  |
| Finanšu ministrs | A.Vilks |

13.03.2014. 09.30

1496

Inese Riekstiņa

67028829, fakss 67028816

Inese.Riekstina@vid.gov.lv